Pusryčiai pas Tifanį (filmas)

Pusryčiai pas Tifanį () – 1961 m. JAV filmas, romantinė komedija. Režisierius – Blake Edwards, scenaristas – George Axelrod, filmas pastatytas pagal 1958 m. Truman Capote to paties pavadinimo apysaką. Pagrindinį vaidmenį atliko Audrey Hepburn, ji vaidino Holę Golaitli, naivią, ekscentrišką, prašmatnią merginą, įsimylėjusią vargstantį rašytoją. Filmas „Paramount Pictures“ kino teatruose pradėtas rodyti 1961 m. spalio 5 d. ir sulaukė puikių kritikų įvertinimų bei komercinės sėkmės.

Nominuotas šešiems „Oskarams“ (du laimėjo), už muziką nominuotas šešiems „Grammy“ apdovanojimams (penkis laimėjo), nuo 2012 m. filmas Kongreso bibliotekos saugomas JAV nacionaliniame kino registre kaip „kultūriškai, istoriškai ir estetiškai reikšmingas“ darbas.

 Siužetas 
Rašytojas Polas Varžakas (Paul Varjak) gyvena turtingos meilužės sąskaita. Keldamasis į kitą butą jis susipažįsta su lengvabūde mergina Hole Golaitli (Holly Golightly), svajojančia susitvarkyti gyvenimą radus turtingą vyrą ir dievinančia juvelyrinės bendrovės „Tiffany & Co.“ parduotuves. Polas su Hole susidraugauja ir juodu Niujorke linksminasi. Atvyksta buvęs Holės vyras veterinaras Daktaras (Doc) ir bando susigrąžinti Holę. Polas susitikęs su Daktaru saldumynų dėžutėje randa žiedą ir jį nuneša juvelyrui išgraviruoti. Polas ir Holė ilgainiui pajunta vienas kitam simpatiją, bučiuojasi, tačiau po to Holė pareiškia tekėsianti už turtingo brazilo Chosė (José), bet vienai dienai ji patenka į kalėjimą ir sumanymas tekėti žlunga, tačiau ji vis tiek važiuoja taksi oro uostan skristi į Braziliją, o Polas ją lydi. Polas prisipažįsta ją mylįs, o Holė pakeliui išmeta savo katiną iš mašinos. Polas jai duoda dėžutę su žiedu ir išlipa iš automobilio, Holė žiedą užsimauna ir išlipusi iš automobilio susiieško dėžę su išmestu katinu ir, radusi Polą, bučiuojasi su juo lietuje.

 Aktoriai 

 Audrey Hepburn – Holly Golightly
 George Peppard – Paul Varjak
 Patricia Neal – ponia Emily Eustace „2E“ Failenson
 Buddy Ebsen – Doc Golightly
 Martin Balsam – O. J. Berman
 José Luis de Vilallonga – José da Silva Pereira (žinomas kaip Vilallonga)
 John McGiver – Tiffany’s pardavėjas
 Dorothy Whitney – Mag Wildwood
 Stanley Adams – Rutherford „Rusty“ Trawler
 Elvia Allman – bibliotekininkė
 Alan Reed – Sally Tomato
 Miss Beverly Hills – striptizo šokėja
 Claude Stroud – Sid Arbuck
 Orangey – Holly katinas
 Mickey Rooney – ponas Yunioshi

 Kritikų atsiliepimai 
Filmas sulaukė puikių atsiliepimų. Remdamasi 56 recenzijomis, vertinimų apibendrinimo svetainė „Rotten Tomatoes“ filmui suteikė 88 % reitingą ir davė 7,5/10 balo vidurkį. Svetainėje prieita prie bendros nuomonės, kad „Jame yra keletas bjaurių anachronizmų, tačiau Bleikas Edvardsas šioje ikoninėje klasikoje yra juokingiausias, o Odrė Hebern tiesiog nutvieskia ekraną.“ Remiantis 6 recenzijomis, svetainėje „Metacritic“ filmui duodamas 76/100 vidurkis, o tai reiškia „iš esmės palankų vertinimą“.

 Nominacijos ir apdovanojimai 
 Apdovanojimas Kategorija Nominantai Rezultatas „Oskaras“ Geriausia aktorė Audrey Hepburn  Geriausias scenarijus – grįstas kito šaltinio medžiaga George Axelrod  Geriausia meninė režisūra – spalvotas kinas Meninė režisūra: Hal Pereira ir Roland Anderson; Filmo apipavidalinimas: Samuel M. Comer ir Ray Moyer  Geriausias dramos arba komedijos garso takelis Henry Mancini  Geriausia originali daina „Moon River“Henry Mancini muzika;Johnny Mercer žodžiai  „Bambi“ apdovanojimai Geriausia aktorė tarptautinėje kategorijoje Audrey Hepburn  David di Donatello apdovanojimai Geriausia užsienio aktorė  Amerikos režisierių gildijos apdovanojimai Žymus režisūros pasiekimas kine Blake Edwards  „Auksinis gaublys“ Geriausias filmas – komedija  Geriausia kino aktorė – miuziklas arba komedija Audrey Hepburn  „Grammy“ apdovanojimai Metų albumas „Pusryčiai pas Tifanį“: Filmo muzika – Henry Mancini  Metų įrašas „Moon River“ – Henry Mancini  Metų daina „Moon River“ – Henry Mancini ir Johnny Mercer  Geriausia aranžuotė „Moon River“ – Henry Mancini  Geriausias orkestro atlikimas – ne šokių muzika „Pusryčiai pas Tifanį“: Filmo muzika – Henry Mancini  Geriausias garso takelių albumas arba muzikos įrašas iš kino, televizijos  Tarptautinės kino muzikos kritikų asociacijos apdovanojimai Geriausias esamos medžiagos archyvinis leidimas – pakartotinis leidimas arba įrašas Henry Mancini, Douglass Fake, Roger Feigelson, Jeff Bond ir Joe Sikoryak  „Laurel“ apdovanojimai Geriausia komedija  Geriausias moters pasirodymas komedijoje Audrey Hepburn  Geriausia muzika Henry Mancini  Geriausia daina „Moon River“Henry Mancini muzika;Johnny Mercer žodžiai  Nacionalinė kino išsaugojimo taryba Nacionalinis kino registras  Internetinio kino ir televizijos asociacijos apdovanojimai Šlovės salė – filmas  PATSY apdovanojimai Vargšas bevardis tinginys Orangey  „Satellite“ apdovanojimai Geriausias klasikos DVD  Amerikos scenaristų gildijos apdovanojimai Geriausias amerikiečių komedijos scenarijus George Axelrod 

 Amerikos kino institutas sąraše „100 metų – 100 aistrų“ filmui skyrė 61 vietą, o sąraše „100 metų – 100 dainų“ dainai „Moon River“ – 4 vietą.
 Žurnalas „Empire“ 2008 m. „500 geriausių visų laikų filmų sąraše“ filmui suteikė 486 vietą.

 Nuorodos 
 Filmo „Pusryčiai pas Tifanį“ ištraukos (YouTube svetainė, anglų k.)

 Pastabos 

 Išnašos 

Kategorija:1961 filmai
Kategorija:JAV filmai
Kategorija:Romantiniai filmai
Kategorija:Satyriniai filmai
Kategorija:Paramount Pictures filmai